Направих му сефтето! - go6o_kara's dustbin - kaldata.com - Форуми
Начало Блогове go6o_kara's dustbin Направих му сефтето!
прегледи16767
Публикувано от go6o_kara · 9 януари 2010
Технологични особености на процеса:
- Избор и покупка на новото изделие.
- Демонтаж на старото изделие.
- Монтаж на новото изделие.
- Купува се тоалетна чиния моноблок.
- Гледа се умно старата.
- Взема се решение за действие. Демонтира се казанчето.
- Продължава да се гледа умно.
- В процеса на гледане(умно) се установява че за закрепването на старата чиния не са използвани болтове.
- Следва малък, кратък проблясък, с неизвестен все още произход. - Логично чинията е подлепена с цимент. Акумулират се специфични движения с лява и дясна ръка. Дясната ръка, държаща чук се насочва бързо към пръстите на лявата ръка, стискащи отверка за нейно щастие.
известно време по-късно, колко точно - неизвестно...
Малкият, кратък проблясък започва да се изяснява.
- Дясната ръка започва с внимателни, добре отмерени движения да блъска хамалски по долната част на чинията, на около 2-3 сантиметра над пода.
- Гореспоменатият проблясък заблестява с пълна сила. Все едно парче порцелан да навлезе с несъобразена скорост в личното ти пространство. Каква е истината?
Майстора който е слагал старата чиния е решил да я увековечи. Сипал човека цимент на плочките, добре че на плочките а не на плочата директно, сипал от сърце. След изкъртване на чинията отдолу се показа три пръстова отливка.
Радост за очите, кеф за душата, екстаз за мускулите, оргазъм за дрелката.
И се започна едно дупчене, ръчкане и блъскане. Щурмът е отчаян, отпорът е лют.
Показаха се накрая плочките бели. Останалото е история.
Важното е че му направих сефтето. Натиснах пустото копче и пусна вода. Където трябва. Както трябва.
ХайкуКуригу Супата е на масата,
В такива моменти си казвам "добре е, че не съм мъж" Сподели този коментар
Едно време се правили нещата за векове.Не като сега - два дни преди изтичането на гаранцията Обаче липсва снимков материал. Много те моля следващия път да подходиш по-сериозно. И ние искаме да видим все пак..... Сподели този коментар
Дали на духа, дали на простотията, ама карай сега...
Уважаема колежке, приемете искрените ми извинения за липсата на снимки. Ако желаете ще повторя процедурата. За съжаление обаче този път е закрепено културно с винтове и силикон...Съспенса се губи.
аз имам една камарка здрав цимент - спомен от бидето, което успешно разбих с един чук. Но за съжаление не разполагах с канго за да разбия и "свързващото звено". Така, че сега съм го замаскирала с една масичка /почти успешно/ хехехех